ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ  *28/4/2023***

**Ο Δήμος Αγίας Βαρβάρας φωτίζει «μπλε» το Δημαρχείο για την Παγκόσμια Ημέρα Ευχής**

Σε μπλε αποχρώσεις θα φωταγωγηθεί το Δημαρχείο το Σάββατο 29 Απριλίου καθώς ο Δήμος ανταποκρίνεται στο αισιόδοξο και εορταστικό κάλεσμα του Make-A-Wish (Κάνε-Μια-Ευχή Ελλάδος) για συμμετοχή στον εορτασμό για την Παγκόσμια Ημέρα Ευχής

Η 29η Απριλίου έχει καθιερωθεί ως η Παγκόσμια Ημέρα Ευχής. Πρόκειται για την 43η επέτειο από την εκπλήρωση της πρώτης ευχής παιδιού με σοβαρή ασθένεια, του μικρού Chris, στο Φοίνιξ της Αριζόνα, το 1980. Η ημέρα αυτή γιορτάζεται σε 50 χώρες σε όλον τον κόσμο με διάφορες δράσεις, φωταγωγώντας σημαντικά μνημεία σε μπλε αποχρώσεις και διαδίδοντας το όραμα του οργανισμού.

Όποιος επιθυμεί να συμβάλλει σε αυτή την ενέργεια μπορεί να μεταβεί στο φωταγωγημένο σημείο, φορώντας κάτι μπλε και να αναρτήσει μία φωτογραφία στα social media, κάνοντας tag | mention τον οργανισμό (@Make-A-Wish Greece).